Komission tiedonanto Euroopan parlamentille EY:n perustamissopimuksen 251 artiklan 2 kohdan kolmannen alakohdan mukaisesti neuvoston vahvistamasta yhteisestä kannasta toimistolaitteita ja viestintätekniikan laitteita koskevaa yhteisön energiatehokkuusmerkintäohjelmaa koskevan Euroopan parlamentin ja neuvoston asetuksen antamiseen /* SEK/2001/0889 lopull. - COD 2000/0033 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan kolmannen alakohdan mukaisesti neuvoston vahvistamasta yhteisestä kannasta toimistolaitteita ja viestintätekniikan laitteita koskevaa yhteisön energiatehokkuusmerkintäohjelmaa koskevan Euroopan parlamentin ja neuvoston asetuksen antamiseen 1. Taustaa Komissio antoi 28. tammikuuta 2000 ehdotuksen Euroopan parlamentin ja neuvoston asetukseksi toimistolaitteita ja viestintätekniikan laitteita koskevasta yhteisön energiatehokkuusmerkintäohjelmasta [1] (asiakirja KOM(2000) 18 - 2000/0033(COD)). [1] EYVL C 150 E, 30.5.2000, s. 73-78. Komission ehdotus toimitettiin Euroopan parlamentille ja neuvostolle 28. tammikuuta 2000. Euroopan parlamentti antoi ensimmäisessä käsittelyssä 1. helmikuuta 2001 lausunnon, jossa se ehdotti 15:tä tarkistusta. Komissio hyväksyi kaikki tarkistukset periaatteessa [2]. [2] A5-0006/2001. Muutettu komission ehdotus toimitettiin Euroopan parlamentille ja neuvostolle 20. maaliskuuta 2001 [3]. [3] KOM(2001) 142. Neuvosto pääsi ehdotuksesta poliittiseen yksimielisyyteen 30. toukokuuta 2000 ja vahvisti 29. toukokuuta 2001 yksimielisesti tämän tiedonannon aiheena olevan yhteisen kannan. 2. Komission ehdotuksen tausta ja tavoitteet Ehdotuksen tavoitteena on panna yhteisössä täytäntöön Amerikan yhdysvaltojen ja Euroopan yhteisön välinen sopimus energiatehokkuusmerkintäohjelmien koordinoinnista (Energy Star -sopimus) sekä perustaa yhteisön vapaaehtoinen energiamerkintäohjelma (Energy Star -ohjelma). Ehdotuksen pääasiallisina tavoitteina on vahvistaa yhteisön Energy Star -merkintäohjelmaa koskevat yleiset säännöt ja menettelyt. Ehdotetulla asetuksella voidaan vähentää merkittävästi toimistolaitteiden energiankulutusta ja edistää siten CO2-päästöjen vähentämistavoitteen saavuttamista EU:ssa. Se on välttämätön Energy Star-sopimuksen täytäntöönpanemiseksi, mikä helpottaa EY:n ja USA:n välistä kauppaa. Ehdotuksella pyritään erityisesti varmistamaan Energy Star -ohjelmaan liittyvien teknisten vaatimusten tarkistamisprosessin tehokkuus ja avoimuus perustamalla tekninen elin, Euroopan unionin Energy Star -lautakunta, avustamaan komissiota tällaisten vaatimusten tarkistamisessa. Ehdotettu asetus on tarpeellinen myös sen vuoksi, että sen avulla voidaan varmistaa Energy Star -tunnuksen asianmukainen käyttö, estää sen väärinkäyttö sekä taata yhteisön ohjelman ja jäsenvaltioiden kansallisten energiamerkintäohjelmien yhdenmukaisuus. Ehdotettu asetus perustuu EY:n perustamissopimuksen 95 artiklaan, koska asetuksella edistetään toimistolaitteiden energiatehokkuusmerkintöjen yhdenmukaistamista ja ehkäistään siten mahdolliset kaupan esteet sisämarkkinoilla. Perustamissopimuksen 95 artikla on kaikkien kauppatavaroiden energiatehokkuutta koskevien yhteisöaloitteiden oikeusperusta. 3. Yhteistä kantaa koskevat huomautukset Yhteinen kanta ei poikkea kovinkaan paljon komission muutetusta ehdotuksesta. Komissio hyväksyi periaatteessa kaikki Euroopan parlamentin tarkistukset. Niiden ajatussisältö ja vaikuttimet on otettu huomioon myös yhteisessä kannassa yhtä pientä tarkistusta lukuun ottamatta. 4. Päätelmät Komission muutettu ehdotus ja yhteinen kanta ovat paljolti yhdenmukaisia. Sen vuoksi voidaan todeta, että komissio pääasiallisesti tukee yhteistä kantaa. Se ei voi kuitenkaan hyväksyä neuvoston ehdottamaa uutta oikeusperustaa. Komissio katsoo, että 95 artikla on asianmukainen oikeusperusta, koska siihen perustuvat kaikki kauppatavaroiden energiatehokkuutta koskevat aloitteet. Kaikkien näiden aloitteiden, myös ehdotetun asetuksen, pääasiallisena tavoitteena on yhdenmukaistaa merkintöjä ja tehokkuusvaatimuksia yhteisön tasolla ja välttää siten mahdolliset kaupan esteet. 5. Pöytäkirjaan merkittävä komission lausuma Komissio pyysi, että yhteisen kannan vahvistamisen yhteydessä pöytäkirjaan merkittäisiin seuraava lausuma: "Komissio toteaa, että neuvostossa on päästy yksimielisyyteen yhteisen kannan tekemiseksi. Se pahoittelee sitä, että neuvosto on ottanut oikeusperustaksi EY:n perustamissopimuksen 175 artiklan 1 kohdan eikä komission ehdotuksen mukaista 95 artiklaa, joka olisi sen mielestä sopiva oikeusperusta. Komissio katsoo, ettei neuvoston valinta muodosta ennakkotapausta."